ลงมือทำเพื่อให้ความปรารถนาเป็นจริง
ถ้ามีส่วนใดของความปรารถนาที่สามารถทำให้สำเร็จก่อนวันถัดไปได้ ให้ทำเสีย ตัวอย่างเช่น ถ้าเราปรารถนาอยากให้ตนเองทำคะแนนสอบครั้งสำคัญออกมาได้ดี ให้ทบทวนบทเรียนในคืนก่อนสอบและอ่านเนื้อหาที่ได้จดบันทึกไว้! ถ้าเราปรารถนาอยากออกเดตกับคนที่ตนเองชอบ ให้โทรศัพท์ไปหาเขาและขอเดตเลย! เราไม่สามารถนั่งเฉยๆ และหวังว่าความปรารถนาจะเป็นจริงได้โดยไม่ลงมือทำอะไรให้สำเร็จเลย ถ้าความปรารถนาของเราสามารถเป็นความจริงได้ หากได้รับความช่วยเหลือจากผู้อื่น ก็ให้ลองขอความช่วยเหลือจากเพื่อนสนิทหรือสมาชิกในครอบครัว บอกพวกเขาไปว่าความปรารถนาของเรานั้นคืออะไรและเราต้องการทำอะไรให้สำเร็จภายในคืนนี้ ถึงแม้พวกเขาจะไม่สามารถออกแรงช่วยเหลือเราได้ แต่พวกเขาสามารถให้คำแนะนำดีๆ เพื่อให้เราเข้าไปใกล้เป้าหมายมากขึ้นได้ บอกพวกเขาไปว่า "ฉันอยากทำภารกิจบางอย่างให้เสร็จภายในคืนนี้ ขอเวลาคุยสักเดี๋ยวได้ไหม" ก่อนเข้านอน ให้หยิบกระดาษเปล่าขึ้นมาหนึ่งแผ่นและหยิบปากกาหรือดินสอขึ้นมาหนึ่งแท่ง เขียนขั้นตอนที่สามารถทำได้ในสองสามวันถัดไปเพื่อทำความปรารถนาให้เป็นจริง ติดสิ่งที่เขียนไว้ในห้อง โดยติดในตำแหน่งที่เห็นชัดเจน และทำตามรายการที่เขียนไว้นั้นตั้งแต่รายการแรกจนถึงรายการสุดท้าย ขีดฆ่ารายการที่ตนเองทำเสร็จแล้ว  ตัวอย่างเช่น ถ้าความปรารถนาคือการจบจากวิทยาลัยดีๆ ขั้นตอนที่จะทำให้ความปรารถนานี้เป็นจริงคือ "หาคณะดีๆ ที่เราสามารถจ่ายค่าเทอมได้" "ศึกษาขั้นตอนการสมัคร" และ "ไปเยี่ยมชมคณะต่างๆ ช่วงปิดเทอม" ใส่ขั้นตอนที่ทำได้ง่ายที่สุดลงในรายการแรกสุด เราจะได้ทำสำเร็จได้โดยง่าย เราจะเริ่มต้นทำความปรารถนาให้เป็นจริงได้ง่ายขึ้นและเร็วขึ้น ก่อนนอน นำกระดาษแผ่นแรกซึ่งเราเขียนความปรารถนาเอาไว้มาพับและวางไว้ใต้หมอน พอเข้านอนในคืนนั้น ให้คิดว่าความปรารถนาของเราเป็นจริง เราจะนอนหลับได้ดีขึ้นในคืนนั้น เพราะรู้ว่าความปรารถนาของตนเองถูกเก็บไว้อย่างดีอยู่ใต้หมอน และการเก็บไว้ใกล้ศีรษะจะช่วยให้เราจดจ่อกับความคิดของตนเองขณะหลับ!
ดูสิว่าเราสามารถทำอะไรให้สำเร็จได้บ้างในคืนนั้น. สนทนาเรื่องเป้าหมายของตนเองกับเพื่อนหรือสมาชิกในครอบครัวเผื่อพวกเขาจะช่วยเราได้. เขียนรายการสิ่งที่ต้องทำเพื่อจะได้รู้ว่าตนเองต้องทำอะไรบ้างความปรารถนาถึงจะเป็นจริง. นำกระดาษที่เขียนความปรารถนาวางไว้ใต้หมอน.
https://www.wikihow.com/Make-a-Wish-Come-True-Overnight
Taking Action